~ આ પ્રશ્નનો જવાબ આપવા બેસીસ તો સમય બધો આમાં જ નીકળી જશે. પણ, છતાય જેટલું જાણું છું એટલું જો ટૂંકમાં કહું તો એ કઈક આ પ્રકારે હશે. માઈકલ જેક્શનના માતા અને પિતા બંને મ્યુજિક વિશે જાણતા હતા, પણ MJ જેટલા પ્રખ્યાત ન હતા. અને હા MJના પિતા એક બેન્ડમાં સિંગર હતા. MJને પણ સંગીત વિશેનું જ્ઞાન એમની માતાએ જ આપ્યું. ત્યાર બાદ ૫-૬ વર્ષની નાની એજમાં એમના ચાર ભાઈઓ સાથે મળીને એમણે શો કરવાના શરુ કર્યા. આ ગ્રુપ સમય જતા જેક્શન-૫ તરીકે જાણીતું થયું. આ ગ્રુપમાં માઈકલ જેક્શન સૌથી નાના પણ સૌથી વધુ માહેર હતા. ત્યાંથી એમની સફર શરુ થઇ. ૧૯૭૦માં એમણે પોતાના અલગ ગીતો ગાવાના પણ શરુ કર્યા અને આખરે ૧૯૭૬ કે ૭૭ આસપાસ ‘OFF THE WALL’ નામનો એમનો આલ્બમ બહાર પડ્યો જે સુપરહિટ રહ્યો. અલગ વ્યક્તિત્વની ઓળખ છતાં એમણે એમના ભાઈઓ સાથે શો ચાલુ જ રાખ્યા. એમની સફળતાનો મુખ્ય આલ્બમ ૧૯૮૨માં આવેલો ‘THRILLER’ છે, જે આજ સુધી પણ દુનિયાનો બેસ્ટ સેલિંગ આલ્બમ છે. બસ ત્યારથી MJએ પાછળ વળીને કદી જોયું જ નથી, એમને પગલે દર પગલે સફળતા મળતી રહી. ૧૯૮૮માં એમનો ‘BAD’ આલ્બમ બહાર પડ્યો, જેમાં MJના ડાન્સિંગ સ્કીલ્સ જોઇને લોકોનાં હોશ ઉડી ગયા. ત્યાર બાદ ‘DANGEROUS’ આલ્બમ આવ્યો જેમાં એમની સિંગિંગ સ્કીલ એક અલગ જ અંદાઝમાં દેખાઈ અને ડાન્સિંગ સ્કીલ તો એક અલગ જ લેવલનું સામે આવ્યું. કહેવાય છે કે સફળતા મળે એટલે દુનિયાની નજરો પણ તમારા પર જ વધુ જાય. ઘણી વાર ખોટી વાતો પણ ફેલાય અને MJ સાથે પણ એવું જ કઈક બન્યું. ૧૯૯૪-૯૫માં એમના પર Child molestation નો આરોપ લાગ્યો. બાળકો સાથે બળાત્કારનો આરોપ એમના પર મુકાયો. પણ એમણે હિમ્મત ન હારી, કારણ કે એમને વિશ્વાસ હતો કે એમણે કાઈ ખોટું નથી કર્યું. અને હોઈ પણ કેમ શકે કારણ કે એમણે જીવન ભર બાળકો માટે જ પૈસા ડોનેટ કર્યા છે. પણ લોકો વિશે તો કોણ નથી જાણતુ… એક વાર છાપ પડી એ પડી. લોકોનાં શબ્દો અને રૂમરોના કારણે એમણે સ્ટ્રેસ અને ડિપ્રેશનનું ભોગ બનવું પડ્યું. ઊંઘવા માટે પણ તેઓ દવા લેવા લાગ્યા હતા.